Il- laqgħa li kelli lbierah ma sieħba Lorry kienet fertili ħafna . Propjament konna qed niltaqghu biex nissoktaw bit- tifsil ta' rakkont grafiku . Dan għadu fl- infanzja tiegħu imma x- xogħol tiela' ġmielu . Sadanittant jien qed naħdem fuq proġett ta' sieħbi l- Ġuż li hu wkoll fil- forma grafika imma iktar umoristiku . Dan il- proġett hu l- ħolma tal- Ġuż u tiegħi ukoll u din tikkonsisti f' fuljett grafiku u komiku li jqajjem interess u għarfien dwar l- ambjent , l- istorja , il- kultura u l- hajja soċjali ingenerali Maltija . Dan il- fuljhett jinsab lest mix- xogħol kollu u lest . Qed jistenna biss li jsib xi stampatur / pubblikatur li jidħollu u jurih id- dawl tax- xemx . Din mhix ħaġa faċli li ssib peress li hawn Malta m' għandniex il- kultura tal- qari tal- comics jew fumetti . Il- kelma comic jien stess jekk tinnotaw , qed nipprova nevitaha għax lokalment għandha konnotazzjonijiet ta' ħmerijiet u żinnijiet bla sens bħal ma wieħed isib fil- Beano u d- Dandy . Kif nafu fil- kulturi Ewropej il- Bande Dessinee kif isejhulu l- Franċiżi , il- fumetto Taljan u l- comic Ingliż , kollha għandhom l- aspett adult u serju fihom . Hawn Malta , l- istorja hi differenti ħafna . Kullinkwa fuljett jew ktieb li jsegwi rakkont bit- tpengijiet bħall- comic allura , ħmerijiet . Hawn qed nipprova nibbilancja bħal akrobata . Infatti x- xogħol f' dan il- fuljett ta' tpengijiet jien eliminajt il- ġlied tal- gajijiet , iċ- ċajt tad- daqqiet , l- sparar u l- klixejiet tal- comics kollha . U issa f' idi għandi biċċa xogħol għal kollox ċassa ħdejn l- ispluzjonijiet , il- veloċitajiet u l- mostri li jaraw it- tfal illum . Il- messaġġ qiegħed hemm imma m' għandux il- laqta meħtieġa . Dain hu frustranti li ma nghidilkomx , imma x' aktar li se jkolli indaħal minn dawn l- elementi ta' XPAHH ! , PIMM ! , BUMM ! biex forsi ix- xogħol kollu li għamilt jibda jdoqq f' widnejn l- istampaturi u jlellex f' għajnejn il- pubblikaturi . jinstema' interessanti xoghlkom . . . nixtieq narah xi darba , stampat jew le . . . Forsi ma tantx se ddoqq għal widnejk għax ma trendix qligħ ( għall- bidu ) . . . imma għalfejn ma titħajjarx tibda tippubblikah fuq l- internet ? Ngħidu aħna , wieħed kuljum , jew wieħed fil- ġimgħa , għall- bidu . Comics bħal , għalkemm wieħed irid jammetti li dawn huma ppubblikati wkoll fil- gazzetti , għandhom fama inkredibbli online . Jista' jkun li xi pubblikaturi jaraw li qabad sew fuq l- Internet umbagħad jitħajru jippubblikawh . . . Mix- xejn trid tibda : il- profitt u s- suċċess jiġu wara ! Qis sew il- potenzjal ta' l- internet għax konvint li tista' tisfruttah tajjeb ħafna . Skuzawni nies ma kontx naf li d- djarju eletroniku tiegħi qed jinqara . Difatti kelli problema biex insibu jien stess . Grazzi tal- kummenti tagħkom . Jalla xi darba taraw il- comic stampat u rigward il- potenzjal tal- internett naf bih imma għadni qed nipprova naqbad art ta' din id- dimensjoni webika . Grazzi ħbieb . nistiednek iżżur il- website tiegħi . Ghandi paġna fuq l- istorja tal- comics maltin , issa nzid referenza u link lis- site tiegħek jekk ma jimpurtax .